CELEX: 62006TN0357
Language: lv
Date: 2006-12-05 00:00:00
Title: Lieta T-357/06: Prasība, kas celta 2006. gada 5. decembrī — Koninklijke Wegenbouw Stevin pret Komisiju

27.1.2007   
            
            
               LV
            
            
               Eiropas Savienības Oficiālais Vēstnesis
            
            
               C 20/24
            
         Prasība, kas celta 2006. gada 5. decembrī — Koninklijke Wegenbouw Stevin pret Komisiju
   (Lieta T-357/06)
   (2007/C 20/36)
   Tiesvedības valoda — holandiešu
   Lietas dalībnieki
   
      Prasītāja: Koninklijke Wegenbouw Stevin BV (pārstāvji — E. H. Pijnacker Hordijk un Y. de Vries, advocaten)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt attiecībā pret prasītāju Komisijas 2006. gada 13. septembra Lēmumu, par kuru Koninklijke Wegenbouw Stevin tika paziņots 2006. gada 25. novembrī, par procedūru saskaņā ar EKL 81. pantu (Lieta Nr. COMP/38.456 — Bitumens — NL — C(2006) 4090 galīgā redakcija);
            
         
               —
            
            
               pakārtoti — atcelt lēmuma 2. pantu attiecībā pret prasītāju vai jebkurā gadījumā būtiski samazināt naudas sodu, kas uzlikts prasītājai ar lēmuma 2. pantu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasītāja apstrīd Komisijas 2006. gada 13. septembra Lēmumu par procedūru saskaņā ar EKL 81. pantu (Lieta Nr. COMP/38.456 — Bitumens — NL), ar kuru prasītājai tika uzlikts naudas sods par EKL 81. panta pārkāpumu.
   Savas prasības pamatojumam prasītāja norāda, pirmkārt, uz faktu nepareizu analīzi, kas noveda pie kļūdainas ceļu būvniecības uzņēmumu rīcības novērtējuma saskaņā ar EKL 81. pantu. Kā norāda prasītāja, bitumena piegādātāji ierasti un ļoti būtiski pārkāpa Eiropas konkurences tiesības. Tā norāda, ka pieci vadošie ceļu būvniecības bitumena patērētāji centās pretdarboties šai aizliegtai vienošanās ar galveno mērķi — pašiem iegūt, cik vien iespējams, izdevīgas kolektīvās atlaides.
   Prasītāja arī norāda uz EKL 81. panta un Regulas 1/2003 23. panta pārkāpumu attiecībā uz uzliktā naudas soda apmēra noteikšanu. Kā uzskata prasītāja, naudas soda pamatsumma bija pārāk augsta un palielinājumi, kas tika piemēroti par nesadarbošanos un prasītājas šķietamo kūdītājas un aizliegtās vienošanās līderes lomu, bija nepamatoti.
   Visbeidzot prasītāja norāda, ka Komisija atteica piekļuvi pārējo adresātu, kam tika adresēti galvenie sūdzības punkti, atbildēm. Kā uzskata prasītāja, šāda rīcība ir pretrunā tās aizstāvības tiesībām.